title: 2012/792/ЕС: Решение на Съвета от 6 декември 2012 година за сключването на Споразумение под формата на размяна на писма между Европейския съюз и Бразилия съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г. и на Споразумение под формата на размяна на писма между Европейския съюз и Тайланд съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г.#Споразумение под формата на размяна на писма между Европейския съюз и Бразилия съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г.#Споразумение под формата на размяна на писма между Европейския съюз и Тайланд съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г.

text:
               20.12.2012

               BG

               Официален вестник на Европейския съюз

               L 351/47

         РЕШЕНИЕ НА СЪВЕТА
   от 6 декември 2012 година
   за сключването на Споразумение под формата на размяна на писма между Европейския съюз и Бразилия съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г. и на Споразумение под формата на размяна на писма между Европейския съюз и Тайланд съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г.
   (2012/792/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               На 25 май 2009 г. Съветът упълномощи Комисията да започне преговори по член XXVIII от ГАТТ 1994 г. с оглед на предоговарянето на отстъпките за птиче месо по тарифни позиции в глава 16 от Комбинираната номенклатура, предвидена в член 1 от Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1) (КН).

               (2)

               Тези преговори доведоха до споразумения под формата на размяна на писма, парафирани с Тайланд на 22 ноември 2011 г. и с Бразилия на 7 декември 2011 г. (по-нататък „споразуменията“).

               (3)

               В съответствие с Решение 2012/231/ЕС на Съвета от 23 април 2012 г. (2) споразуменията бяха подписани от името на ЕС на 26 юни 2012 г. с Бразилия и на 18 юни 2012 г. с Тайланд.

               (4)

               Споразуменията следва да бъдат одобрени,

         ПРИЕ НАСТОЯЩОТО РЕШЕНИЕ:
   Член 1
   Споразумението под формата на размяна на писма между Европейския съюз и Бразилия съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г. и Споразумението под формата на размяна на писма между Европейския съюз и Тайланд съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г., се одобряват от името на Съюза.
   Текстовете на споразуменията са приложени към настоящото решение.
   Член 2
   Председателят на Съвета извършва от името на Съюза уведомлението, предвидено в споразуменията.
   Член 3
   Настоящото решение влиза в сила в деня след приемането му.

      Съставено в Брюксел на 6 декември 2012 година.

            За Съвета

            Председател

         S. CHARALAMBOUS

      (1)  ОВ L 256, 7.9.1987 г., стр. 1.

      (2)  ОВ L 117, 1.5.2012 г., стр. 1.

      СПОРАЗУМЕНИЕ
      под формата на размяна на писма между Европейския съюз и Бразилия съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г.
      Женева, 26 юни 2012 г.
      Господине,
      След преговори по член XXVIII от Общото споразумение за митата и търговията (ГАТТ) 1994 г. във връзка с изменението на отстъпките на ЕС за преработено птиче месо, имам честта да предложа следното:

                  1.

                  Европейският съюз включва в своята таблица следните изменения:

                              Пределната митническа ставка за позиции 1602 3211, 1602 3230 и 1602 3290 е 2 765 EUR/тон.

                              За позиция 1602 3211 се открива тарифна квота от 16 140 тона, от които 15 800 тона се определят за Бразилия. Ставката в рамките на квотата се определя на 630 EUR/тон.

                              За позиция 1602 3230 се открива тарифна квота от 79 705 тона, от които 62 905 тона се определят за Бразилия. Ставката в рамките на квотата е 10,9 %.

                              За позиция 1602 3290 се открива тарифна квота от 2 865 тона, от които 295 тона се определят за Бразилия. Ставката в рамките на квотата е 10,9 %.

                  2.

                  Вносът по тарифните квоти, посочени в точка 1, се извършва въз основа на сертификати за произход, издадени по недискриминационен начин от компетентните органи в Бразилия.

                  3.

                  Консултации във връзка с посочените по-горе въпроси могат да бъдат провеждани по всяко време по искане на една от страните.

            Ще Ви бъда задължен, ако потвърдите, че Вашето правителство е съгласно със съдържанието на настоящото писмо. В случай на положителен отговор настоящото писмо и Вашето потвърждение ще представляват заедно споразумение под формата на размяна на писма между Европейския съюз и Бразилия.
      Европейският съюз и Бразилия ще се уведомят взаимно за приключването на вътрешните процедури, необходими за влизането в сила на споразумението. Споразумението влиза в сила 14 (четиринадесет) дни след датата на последното уведомление.
      Моля приемете, господине, моите най-дълбоки почитания.
      Съставено в Женева на
      Hecho en Ginebra, el
      V Ženevě dne
      Udfærdiget i Geneve, den
      Geschehen zu Genf am
      Genf,
      Έγινε στη Γενεύη, στις
      Done at Geneva,
      Fait à Genève, le
      Fatto a Ginevra, addì
      Ženēvā,
      Priimta Ženevoje,
      Kelt Genfben,
      Magħmul f’Ġinevra,
      Gedaan te Genève,
      Sporządzono w Genewie dnia
      Feito em Genebra,
      Întocmit la Geneva, la
      V Ženeve
      V Ženevi,
      Tehty Genevessä,
      Utfärdat i Genève den

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Гια την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

      Женева, 26 юни 2012 г.
      Господине,
      Имам честта да потвърдя получаването на Вашето писмо от 26 юни 2012 г. със следния текст:
      „След преговори по член XXVIII от Общото споразумение за митата и търговията (ГАТТ) 1994 г. във връзка с изменението на отстъпките на ЕС за преработено птиче месо, имам честта да предложа следното:

                  1.

                  Европейският съюз включва в своята таблица следните изменения:

                              Пределната митническа ставка за позиции 1602 3211, 1602 3230 и 1602 3290 е 2 765 EUR/тон.

                              За позиция 1602 3211 се открива тарифна квота от 16 140 тона, от които 15 800 тона се определят за Бразилия. Ставката в рамките на квотата се определя на 630 EUR/тон.

                              За позиция 1602 3230 се открива тарифна квота от 79 705 тона, от които 62 905 тона се определят за Бразилия. Ставката в рамките на квотата е 10,9 %.

                              За позиция 1602 3290 се открива тарифна квота от 2 865 тона, от които 295 тона се определят за Бразилия. Ставката в рамките на квотата е 10,9 %.

                  2.

                  Вносът по тарифните квоти, посочени в точка 1, се извършва въз основа на сертификати за произход, издадени по недискриминационен начин от компетентните органи в Бразилия.

                  3.

                  Консултации във връзка с посочените по-горе въпроси могат да бъдат провеждани по всяко време по искане на една от страните.

            Ще Ви бъда задължен, ако потвърдите, че Вашето правителство е съгласно със съдържанието на настоящото писмо. В случай на положителен отговор настоящото писмо и Вашето потвърждение ще представляват заедно споразумение под формата на размяна на писма между Европейския съюз и Бразилия.
      Европейският съюз и Бразилия ще се уведомят взаимно за приключването на вътрешните процедури, необходими за влизането в сила на споразумението. Споразумението влиза в сила 14 (четиринадесет) дни след датата на последното уведомление.“
      С настоящото имам честта да изразя съгласието на моето правителство с гореизложеното писмо.
      Feito em Genebra,
      Съставено в Женева на
      Hecho en Ginebra, el
      V Ženevě dne
      Udfærdiget i Geneve, den
      Geschehen zu Genf am
      Genf,
      Έγινε στη Γενεύη, στις
      Done at Geneva,
      Fait à Genève, le
      Fatto a Ginevra, addì
      Ženēvā,
      Priimta Ženevoje,
      Kelt Genfben,
      Magħmul f’Ġinevra,
      Gedaan te Genève,
      Sporządzono w Genewie dnia
      Întocmit la Geneva, la
      V Ženeve
      V Ženevi,
      Tehty Genevessä,
      Utfärdat i Genève den

         Pelo Brasil
         За Бразилия
         Por Brasil
         Za Brazílii
         For Brasilien
         Für Brasilien
         Brasiilia nimel
         Για τη Βραζιλία
         For Brazil
         Pour le Brésil
         Per il Brasile
         Brazīlijas vārdā –
         Brazilijos vardu
         Brazília részéről
         Għall-Brażil
         Voor Brazilië
         W imieniu Brazylii
         Pentru Brazilia
         Za Brazíliu
         Za Brazilijo
         Brasilian puolesta
         För Brasilien

      ПРЕВОД
      СПОРАЗУМЕНИЕ
      под формата на размяна на писма между Европейския съюз и Тайланд съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г.
      Брюксел, 18 юни 2012 г.
      Господине,
      След преговори по член XXVIII от Общото споразумение за митата и търговията (ГАТТ) 1994 г. във връзка с изменението на отстъпките на ЕС за преработено птиче месо, имам честта да предложа следното:

                  1.

                  Европейският съюз включва в своята таблица следните изменения:

                              Пределната митническа ставка за позиции 1602 3230, 1602 3290 и 1602 39 е 2 765 EUR/тон.

                              За позиция 1602 3230 се открива тарифна квота от 79 705 тона, от които 14 000 тона се определят за Тайланд. Ставката в рамките на квотата е 10,9 %.

                              За позиция 1602 3290 се открива тарифна квота от 2 865 тона, от които 2 100 тона се определят за Тайланд. Ставката в рамките на квотата е 10,9 %.

                              За позиция 1602 3921 се открива тарифна квота от 10 тона, определена за Тайланд. Ставката в рамките на квотата се определя на 630 EUR/тон.

                              За позиция 1602 3929 се открива тарифна квота от 13 720 тона, от които 13 500 тона се определят за Тайланд. Ставката в рамките на квотата е 10,9 %.

                              За позиция 1602 3940 се открива на тарифна квота от 748 тона, от които 600 тона се определят за Тайланд. Ставката в рамките на квотата е 10,9 %.

                              За позиция 1602 3980 се открива тарифна квота от 725 тона, от които 600 тона се определят за Тайланд. Ставката в рамките на квотата е 10,9 %.

                  2.

                  Вносът по тарифните квоти, посочени в параграф 1, се извършва въз основа на сертификати за произход, издадени по недискриминационен начин от компетентните органи в Тайланд.

                  3.

                  Консултации във връзка с посочените по-горе въпроси могат да бъдат провеждани по всяко време по искане на една от страните.

            Ще Ви бъда задължен, ако потвърдите, че Вашето правителство е съгласно със съдържанието на настоящото писмо. В случай на положителен отговор настоящото писмо и Вашето потвърждение ще представляват заедно споразумение под формата на размяна на писма между Европейския съюз и Тайланд.
      Европейският съюз и Тайланд ще се уведомят взаимно за приключването на вътрешните процедури, необходими за влизането в сила на споразумението. Споразумението влиза в сила 14 (четиринадесет) дни след датата на последното уведомление.
      Моля приемете, господине, моите най-дълбоки почитания.

            От името на Европейския съюз

      Брюксел, 18 юни 2012 г.
      Господине,
      Имам честта да потвърдя получаването на Вашето писмо от 18 юни 2012 г. със следния текст:
      „След преговори по член XXVIII от Общото споразумение за митата и търговията (ГАТТ) 1994 г. във връзка с изменението на отстъпките на ЕС за преработено птиче месо, имам честта да предложа следното:

                  1.

                  Европейският съюз включва в своята таблица следните изменения:

                              Пределната митническа ставка за позиции 1602 3230, 1602 3290 и 1602 39 е 2 765 EUR/тон.

                              За позиция 1602 3230 се открива тарифна квота от 79 705 тона, от които 14 000 тона се определят за Тайланд. Ставката в рамките на квотата е 10,9 %.

                              За позиция 1602 3290 се открива тарифна квота от 2 865 тона, от които 2 100 тона се определят за Тайланд. Ставката в рамките на квотата е 10,9 %.

                              За позиция 1602 3921 се открива тарифна квота от 10 тона, определена за Тайланд. Ставката в рамките на квотата се определя на 630 EUR/тон.

                              За позиция 1602 3929 се открива тарифна квота от 13 720 тона, от които 13 500 тона се определят за Тайланд. Ставката в рамките на квотата е 10,9 %.

                              За позиция 1602 3940 се открива на тарифна квота от 748 тона, от които 600 тона се определят за Тайланд. Ставката в рамките на квотата е 10,9 %.

                              За позиция 1602 3980 се открива тарифна квота от 725 тона, от които 600 тона се определят за Тайланд. Ставката в рамките на квотата е 10,9 %.

                  2.

                  Вносът по тарифните квоти, посочени в параграф 1, се извършва въз основа на сертификати за произход, издадени по недискриминационен начин от компетентните органи в Тайланд.

                  3.

                  Консултации във връзка с посочените по-горе въпроси могат да бъдат провеждани по всяко време по искане на една от страните.

            Ще Ви бъда задължен, ако потвърдите, че Вашето правителство е съгласно със съдържанието на настоящото писмо. В случай на положителен отговор настоящото писмо и Вашето потвърждение ще представляват заедно споразумение под формата на размяна на писма между Европейския съюз и Тайланд.
      Европейският съюз и Тайланд ще се уведомят взаимно за приключването на вътрешните процедури, необходими за влизането в сила на споразумението. Споразумението влиза в сила 14 (четиринадесет) дни след датата на последното уведомление.“
      С настоящото имам честта да изразя съгласието на моето правителство с гореизложеното писмо.

            За Кралство Тайланд


title: 2011/574/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2009 година#Резолюция на Европейския парламент от 10 май 2011 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2009 година

text:
               27.9.2011

               BG

               Официален вестник на Европейския съюз

               L 250/145

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2009 година
   (2011/574/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за профилактика и контрол върху заболяванията за финансовата 2009 година,

               —

               като взе предвид доклада на Сметната палата относно окончателните годишни отчети на Европейския център за профилактика и контрол върху заболяванията за финансовата 2009 година, придружен от отговорите на Центъра (1),

               —

               като взе предвид препоръката на Съвета от 15 февруари 2011 г. (05892/2011 — C7 0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (3), и по-специално член 23 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0107/2011),

               1.

               Освобождава от отговорност директора на Европейския център за профилактика и контрол върху заболяванията във връзка с изпълнението на бюджета на Центъра за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския център за профилактика и контрол върху заболяванията, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 124.

      (2)  ОВ L 248, 16.9.2002 г., стр. 1.

      (3)  ОВ L 142, 30.4.2004 г., стр. 1.

      (4)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2011 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2009 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския център за профилактика и контрол върху заболяванията за финансовата 2009 година,

                  —

                  като взе предвид доклада на Сметната палата относно окончателните годишни отчети на Европейския център за профилактика и контрол върху заболяванията за финансовата 2009 година, придружен от отговорите на Центъра (1),

                  —

                  като взе предвид препоръката на Съвета от 15 февруари 2011 г. (05892/2011 — C7 0052/2011),

                  —

                  като взе предвид член 276 от Договора за ЕО и член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (3), и по-специално член 23 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

                  —

                  като взе предвид член 77 от своя правилник и приложение VI към него,

                  —

                  като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0107/2011),

                  А.

                  като има предвид декларацията на Сметната палата, че е получила достатъчна увереност, че годишните отчети за финансовата 2009 година са надеждни и точни и че свързаните с тях операции са законосъобразни и редовни,

                  Б.

                  като има предвид, че на 5 май 2010 г. Парламентът освободи директора на Европейския център за профилактика и контрол върху заболяванията от отговорност във връзка с изпълнението на бюджета на Центъра за финансовата 2008 година (5) и че в резолюцията, придружаваща решението за освобождаване от отговорност, Парламентът, наред с другото:

                              —

                              отбеляза констатацията на Сметната палата, че около 16 200 000 EUR (съответстващи на 40 % от общия бюджет на Центъра) е трябвало да бъдат пренесени,

                              —

                              изрази безпокойство предвид факта, че към 31 декември 2008 г. все още не е било сключено споразумение за седалище между Центъра и шведското правителство,

                              —

                              посочи, че при планирането на процедурите по наемане на служители все още се наблюдават слабости,

                              —

                              изрази съжаление предвид факта, че Центърът все още не е изпълнил изцяло задължението си да изпрати на органа по освобождаване от отговорност във връзка с изпълнението на бюджета отчет, изготвен от директора на Центъра, който да обобщава броя на извършените от вътрешния одитор одити съгласно член 72, параграф 5 от рамковия Финансов регламент,

                  В.

                  като има предвид, че бюджетът за Центъра за 2009 г. възлиза на 51 000 000 EUR и е увеличен с 25,3 % в сравнение с финансовата 2008 година,

                  1.

                  Отбелязва, че бюджетът на Центъра е нараснал от 17 100 000 EUR през 2006 г. на 51 000 000 EUR през 2009 г.

                  2.

                  Отбелязва, че през 2009 г. на Центъра са предоставени средства в размер на 51 000 000 EUR, от които 48 100 000 EUR са субсидии от бюджета на Съюза.

                  3.

                  Подчертава, че усвояването на бюджетните кредити за плащания се е подобрило леко до 91 %, което представлява неизползвани кредити в размер на 4 800 000 EUR; отбелязва обаче, че това непълно усвояване е свързано с факта, че Центърът е ограничил своите искания за бюджетни кредити за плащания, за да намали размера на паричните средства по своята банкова сметка в края на годината, както изискаха Сметната палата и Комисията.

         Резултати от дейността

                  4.

                  Още веднъж призовава Центъра да представи под формата на таблица, приложена към следващия доклад на Сметната палата, съпоставка между операциите, извършени през разглежданата година за освобождаване от отговорност, и операциите, извършени в рамките на предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността на Центъра през две последователни години.

                  5.

                  Все пак счита, че Центърът е важна институция, която може да укрепи и развие европейските системи за наблюдение на заболяванията, както и да оцени и представи информация относно съществуващите и възникващите заплахи за човешкото здраве, причинени от инфекциозни заболявания.

                  6.

                  Посочва съществения принос на Центъра за мерките за борба срещу пандемията H1N1 през 2009 г., например чрез издаването на предварителни насоки, озаглавени „Използване на някои ваксини против грип в рамките на пандемията H1N1 2009 г.“ („Use of specific pandemic influenza vaccines during the H1N1 2009 pandemic“).

                  7.

                  Счита, че правомощията на Центъра трябва да бъдат увеличени, за да може Съюзът да притежава независим капацитет за оценка на тежестта на риска от инфекция, ако се появи пандемия, и координацията между държавите-членки да може да бъде подобрена.

                  8.

                  Отбелязва разработените от Центъра през 2009 г. значителен брой продукти и услуги в областта на епидемиологията, наблюдението, профилактиката и контрола на заразните болести, както и многообразието от публикуваните научни доклади.

                  9.

                  Изисква от Сметната палата да предприеме одити на изпълнението на Центъра.

         Пренос на бюджетни кредити

                  10.

                  Изразява безпокойство, че още през 2006 г. Сметната палата докладва за висок процент преноси, който има отрицателно въздействие върху изпълнението на бюджета и не е в съответствие с принципа на ежегодност; отбелязва по-конкретно, че бюджетните кредити, пренесени от 2008 г., които възлизат на 2 200 000 EUR, е трябвало да бъдат освободени и че през 2009 г. пренесените бюджетни кредити са представлявали 42 % от дял II (административни разходи) и 63 % от дял III (оперативни разходи); следователно призовава Центъра да информира органа по освобождаване от отговорност за мерките, предприети за отстраняване на този недостатък.

         Седалище на Центъра

                  11.

                  Приветства факта, че в крайна сметка беше прието споразумение относно седалището, подписано на 30 юни 2010 г. от управителния съвет на Центъра и шведския министър на общественото здраве и грижата за възрастните, както и придружаващата промяна в законодателството, която даде възможност за включване на служителите на Центъра и техните семейства в шведския регистър на населението.

         Вътрешен одит

                  12.

                  Изразява безпокойство предвид факта, че Центърът все още не е изпълнил изцяло задължението си да изпрати на органа по освобождаване от отговорност доклад, изготвен от неговия директор, обобщаващ съдържанието на препоръката на службата за вътрешен одит съгласно член 72, параграф 5 от рамковия Финансов регламент; изразява безпокойство по-конкретно от това, че във връзка с проследяването на предишни препоръки Центърът е получил една „много важна“ препоръка и седем други „важни“ препоръки от службата за вътрешен одит, но не е представил информация относно тяхното съдържание; следователно настоятелно призовава директора на Центъра да представи тази информация.

                  13.

                  Признава, че през 2009 г. службата за вътрешен одит също така е извършила одит на финансовото управление, който имаше за обща цел да получи достатъчна увереност относно целесъобразността на вътрешния контрол на процедурите за финансово управление, планиране на възлагането на обществени поръчки, изпълнение на бюджета, управленска отчетност и наблюдение и контрол; подчертава, че препоръките на службата за вътрешен одит се отнасят до необходимостта от актуализиране и подобряване на финансовите процедури за поети задължения и плащания с цел да определят и отчитат по-точно извършения контрол.

                  14.

                  По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 10 май 2011 г. (6) относно резултатите от дейността, финансовото управление и контрола на агенциите.

         (1)  ОВ C 338, 14.12.2010 г., стр. 124.

         (2)  ОВ L 248, 16.9.2002 г., стр. 1.

         (3)  ОВ L 142, 30.4.2004 г., стр. 1.

         (4)  ОВ L 357, 31.12.2002 г., стр. 72.

         (5)  ОВ L 252, 25.9.2010 г., стр. 141.

         (6)  Приети текстове, P7_TA(2011)0163 (вж. страница 269 от настоящия брой на Официален вестник).


title: 2013/620/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Съвместното предприятие „Горивни клетки и водород“ за финансовата 2011 година#Резолюция на Европейския парламент от 17 април 2013 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Съвместното предприятие „Горивни клетки и водород“ за финансовата 2011 година

text:
               16.11.2013

               BG

               Официален вестник на Европейския съюз

               L 308/351

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Съвместното предприятие „Горивни клетки и водород“ за финансовата 2011 година
   (2013/620/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие „Горивни клетки и водород“ за финансовата 2011 година,

               —

               като взе предвид доклада на Сметната палата относно годишните отчети на Съвместното предприятие „Горивни клетки и водород“ за финансовата 2011 година, придружен от отговорите на Съвместното предприятие (1),

               —

               като взе предвид препоръката на Съвета от 12 февруари 2013 г. (05755/2013 – C7-0040/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 521/2008 на Съвета от 30 май 2008 г. за създаване на съвместно предприятие „Горивни клетки и водород“ (4), и по-специално член 11, параграф 4 от него,

               —

               като взе предвид Регламент (ЕС) № 1183/2011 на Съвета от 14 ноември 2011 г. за изменение на Регламент (ЕО) № 521/2008 за създаване на съвместно предприятие „Горивни клетки и водород“ (5),

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0084/2013),

               1.

               Освобождава от отговорност изпълнителния директор на Съвместното предприятие „Горивни клетки и водород“ във връзка с изпълнението на бюджета на Съвместното предприятие за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Съвместното предприятие „Горивни клетки и водород“, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 6, 10.1.2013 г., стр. 56.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 153, 12.6.2008 г., стр. 1.

      (5)  ОВ L 302, 19.11.2011 г., стр. 3.

      (6)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Съвместното предприятие „Горивни клетки и водород“ за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Съвместното предприятие „Горивни клетки и водород“ за финансовата 2011 година,

                  —

                  като взе предвид доклада на Сметната палата относно годишните отчети на Съвместното предприятие „Горивни клетки и водород“ за финансовата 2011 година, придружен от отговорите на Съвместното предприятие (1),

                  —

                  като взе предвид препоръката на Съвета от 12 февруари 2013 г. (05755/2013 – C7-0040/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 521/2008 на Съвета от 30 май 2008 г. за създаване на съвместно предприятие „Горивни клетки и водород“ (4), и по-специално член 11, параграф 4 от него,

                  —

                  като взе предвид Регламент (ЕС) № 1183/2011 на Съвета от 14 ноември 2011 г. за изменение на Регламент (ЕО) № 521/2008 за създаване на съвместно предприятие „Горивни клетки и водород“ (5),

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на Комисията по бюджетен контрол (A7-0084/2013),

                  A.

                  като има предвид, че Съвместното предприятие „Горивни клетки и водород“ („Съвместното предприятие“) е създадено през май 2008 г. като публично-частно партньорство съгласно Регламент (ЕО) № 521/2008 за период до 31 декември 2017 г. с цел да се насочи вниманието към разработката на пазарни приложения, като по този начин се улеснят допълнителните промишлени усилия за бързо внедряване на технологиите на базата на горивни клетки и водород;

                  Б.

                  като има предвид, че Регламент (ЕО) № 521/2008 е изменен с Регламент (ЕС) № 1183/2011;

                  В.

                  като има предвид, че Съвместното предприятие придоби финансова правосубектност едва през ноември 2010 г. и през 2011 г. изготви своите първи годишни финансови отчети за пълна финансова година;

                  Г.

                  като има предвид, че членовете на Съвместното предприятие са Съюзът, представляван от Комисията, Световната промишлена група за нови енергии (NEW-IG) и Научноизследователската общност (N.ERGHY);

                  Д.

                  като има предвид декларацията на Сметната палата, че е получила достатъчна увереност, че годишните отчети на Съвместното предприятие за финансовата 2011 година са надеждни;

                  Е.

                  като има предвид, че Сметната палата изрази становище с резерви относно законосъобразността и редовността на операциите, свързани с годишните отчети на Съвместното предприятие;

                  Ж.

                  като има предвид, че максималната вноска на Съюза в Съвместното предприятие за целия период е в размер на 470 000 000 EUR, платима от бюджета на Седмата рамкова програма за научноизследователска дейност, като текущите разходи не трябва да надхвърлят 20 000 000 EUR,

         Бюджетно и финансово управление

                  1.

                  Приветства факта, че Сметната палата заявява, че годишните отчети на Съвместното предприятие за 2011 г. дават вярна представа във всички съществени аспекти за неговото финансово състояние към 31 декември 2011 г., както и за резултатите от неговата дейност и за паричните потоци за приключилата на тази дата финансова година, в съответствие с разпоредбите на неговите финансови правила.

                  2.

                  Изразява загриженост, че годишните отчети на Съвместното предприятие са получили от Сметната палата становище с резерви относно законосъобразността и редовността на операциите, свързани с тези отчети, тъй като само осем от дванадесетте последващи одита, определени в стратегията за последващ одит, приета от управителния съвет на Съвместното предприятие през януари 2011 г., са приключени към септември 2012 г., като обхващат 4 800 000 EUR (27 % от всички заявления за възстановяване на разходи, получени от Съвместното предприятие през 2011 г.), като при два от тях са установени значителни грешки, по-голямата от които (764 000 EUR) е била коригирана през следващата година.

                  3.

                  Отбелязва, че с изключение на описаните в двата одита въпроси, операциите, свързани с годишните отчети на Съвместното предприятие за финансовата 2011 година, са законосъобразни и редовни във всички съществени аспекти.

                  4.

                  Отбелязва също, че окончателният бюджет на Съвместното предприятие за 2011 г. включва бюджетни кредити за поети задължения и за плащания в размер на съответно 117 000 000 EUR и 60 000 000 EUR и че степента на усвояване на наличните бюджетни кредити за поети задължения и за плащания е съответно 99,8 % и 87,9 %; отбелязва, че сума в размер на 112 000 000 EUR, представляваща бюджетни кредити за поети задължения, които са налични за оперативни дейности (дял III от бюджета), е усвоена чрез глобално бюджетно задължение във връзка с поканата за представяне на предложения през 2011 г.

                  5.

                  Отбелязва със загриженост, че не е спазена бюджетната процедура, предвидена във финансовите правила на Съвместното предприятие, тъй като е изтълкувана погрешно предоставената от Комисията дерогация за вписване на анулираните бюджетни кредити в прогнозите за приходите и разходите за следващите три години; отбелязва, че вследствие на тълкуването на бюджетната процедура от страна на Съвместното предприятие бюджетният резултат за 2011 г. е погрешен, тъй като 6 300 000 EUR под формата на бюджетни кредити за плащания, пренесени от 2011 г. към 2012 г., не са били включени в изчислението, а в отчета за бюджетния резултат за 2010 г. не е посочена сумата от 3 300 000 EUR под формата на бюджетни кредити за плащания, които са пренесени от 2010 г. към 2011 г.

                  6.

                  Изразява загриженост, че неизползваните общи бюджетни задължения за 2010 г. в размер на 10 400 000 EUR и с крайна дата на изпълнение 31 декември 2011 г. не са били отменени до края на 2011 г., а едва през януари 2012 г.

                  7.

                  Потвърждава, че поканите за представяне на предложения, които са организирани през 2008 г., 2009 г. и 2010 г., са довели до сключването на споразумения за отпускане на безвъзмездна финансова помощ в размер на 183 400 000 EUR и че през 2011 г. е обявена четвърта покана за представяне на предложения за сума в размер на 111 600 000 EUR, която представлява съответно 41 % и 25 % от максималния размер на вноската на Съюза в Съвместното предприятие за изследователски дейности; отбелязва също, че през януари 2012 г. е публикувана пета покана за представяне на предложения за сума в размер на 79 000 000 EUR, която представлява допълнителни 18 % от максималната вноска на Съюза; отбелязва напредъка в изпълнението на бюджета.

         Системи за наблюдение и контрол

                  8.

                  Отбелязва, че в края на 2011 г. съответните работни процеси са били заверени от счетоводителя, така както се изисква от финансовите правила на Съвместното предприятие, като са установени известен брой слабости; отбелязва, че Съвместното предприятие е определило план за действие с цел преодоляване на установените слабости и че според Съвместното предприятие повечето действия са изпълнени.

         Годишна оценка на нивото на апортните вноски

                  9.

                  Приветства факта, че методологията за оценка на нивото на апортните вноски е финализирана и през април 2012 г. е оценена съвместно от Службата за вътрешен одит на Комисията (IAS) и структурата за вътрешен одит (IAC) на Съвместното предприятие.

                  10.

                  Отбелязва надлежно, че общото ниво на апортните вноски, които са заверени от разпоредителя с бюджетни кредити към 8 февруари 2012 г., е в размер на 347 600 000 EUR и че в доклада за оценка се заключава, че тази сума следва да бъде намалена с 930 000 EUR, тъй като някои участници са представили своите предвидени в бюджета разходи, използвайки 60 % от фиксираната ставка за възстановяване на суми при изчисляването на непреките разходи, вместо 20 % от фиксираната ставка, която е приложима за Съвместното предприятие; отбелязва, че тази корекция е била направена.

         Управление на касовите наличности

                  11.

                  Подчертава факта, че в края на декември 2011 г. салдото в банковата сметка на Съвместното предприятие е в размер на 9 200 000 EUR и че от август 2011 г. до декември 2011 г. салдото на Съвместното предприятие варира от приблизително 30 000 000 EUR до 60 000 000 EUR; настоятелно призовава Съвместното предприятие да въведе, заедно с Комисията, всички необходими мерки за минимализиране на салдото в банковата сметка до изискваното равнище в рамките на сроковете, установени в споразуменията за финансиране с Комисията.

         Други въпроси, свързани с управлението

                  12.

                  Потвърждава, че през 2011 г. Съвместното предприятие е изготвило план за непрекъснатост на работата и е постигнало напредък по отношение на установяването на официални политики в областта на ИТ сигурността, като този план за непрекъснатост на работата, който включва план за възстановяване при бедствия, е бил одобрен през юни 2012 г.

                  13.

                  Отбелязва, че финансовите правила на Съвместното предприятие все още не са изменени с оглед включването на разпоредбата относно правомощията на вътрешния одитор на Комисията; при все това отбелязва, че съответните роли на IAS и IAC са били определени и одобрени от управителния съвет през март 2011 г.

                  14.

                  Приветства факта, че на 3 февруари 2012 г. е подписано приемното споразумение между Съвместното предприятие и белгийските органи относно помещенията за служебно ползване, привилегиите и имунитетите, както и другите видове подпомагане, което се предоставя.

         Други въпроси

                  15.

                  Отново призовава Сметната палата да представи на Парламента в разумен срок специален доклад относно общите проблеми, които възникват поради естеството на съвместните предприятия и които следва да бъдат разгледани от съвместните предприятия заедно с техните партньори, за да се гарантира тяхната добавена стойност и ефективното осъществяване на програмите за научни изследвания, технологично развитие и демонстрационни дейности на Съюза; отбелязва също така, че същият доклад следва да включи оценка на ефективността на създаването и структурата на съвместните предприятия.

         (1)  ОВ C 6, 10.1.2013 г., стр. 56.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 153, 12.6.2008 г., стр. 1.

         (5)  ОВ L 302, 19.11.2011 г., стр. 3.

         (6)  ОВ L 357, 31.12.2002 г., стр. 72.


title: 2013/564/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейската агенция за авиационна безопасност за финансовата 2011 година#Резолюция на Европейския парламент от 17 април 2013 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за авиационна безопасност за финансовата 2011 година

text:
               16.11.2013

               BG

               Официален вестник на Европейския съюз

               L 308/189

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Европейската агенция за авиационна безопасност за финансовата 2011 година
   (2013/564/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за авиационна безопасност за финансовата 2011 година,

               —

               като взе предвид доклада на Сметната палата относно годишните отчети на Европейската агенция за авиационна безопасност за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 —C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 216/2008 на Европейския парламент и на Съвета (4) за създаване на Европейска агенция за авиационна безопасност, и по-специално член 60 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по транспорт и туризъм (A7-0075/2013),

               1.

               Освобождава от отговорност изпълнителния директор на Европейската агенция за авиационна безопасност във връзка с изпълнението на бюджета на Агенцията за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за авиационна безопасност, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 53.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 79, 19.3.2008 г., стр. 1.

      (5)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за авиационна безопасност за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за авиационна безопасност за финансовата 2011 година,

                  —

                  като взе предвид доклада на Сметната палата относно годишните отчети на Европейската агенция за авиационна безопасност за финансовата 2011 година, придружен от отговорите на Агенцията (1),

                  —

                  като взе предвид препоръката на Съвета от 12 февруари 2013 г. (05753/2013 — C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 216/2008 на Европейския парламент и на Съвета (4) за създаване на Европейска агенция за авиационна безопасност, и по-специално член 60 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по транспорт и туризъм (A7-0075/2013),

                  A.

                  като има предвид декларацията на Сметната палата, че е получила достатъчна увереност, че годишните отчети на Европейската агенция за авиационна безопасност („Агенцията“) за финансовата 2011 година са надеждни и че свързаните с тях операции са законосъобразни и редовни;

                  Б.

                  като има предвид, че на 10 май 2012 г. Парламентът освободи изпълнителния директор на Агенцията от отговорност във връзка с изпълнението на бюджета на Агенцията за финансовата 2010 година (6) и в резолюцията, придружаваща решението за освобождаване от отговорност, наред с другото:

                              —

                              призовава Агенцията да предприема съответните мерки, за да избегне слабостите, които излагат на риск прозрачността на процедурите за възлагане на обществени поръчки, както и принципа на добро финансово управление,

                              —

                              призовава Комисията да гарантира, че Агенцията прилага правилно правилата на Съюза; подчертава значението на прозрачността на процедурите за възлагане на обществени поръчки и за назначаване на персонал,

                              —

                              призовава Агенцията да вземе надлежно предвид професионалния опит на своите служители, за да се избегне всякакъв конфликт на интереси; счита, че политиката на Агенцията относно конфликтите на интереси следва да определи до каква степен и при какви условия служителите на Агенцията могат да участват в сертифицирането на въздухоплавателно средство, върху което са работили, преди да се присъединят към Агенцията,

                              —

                              призовава Агенцията да приеме ефективни процедури за надлежно разглеждане на евентуалните случаи на твърдения за конфликти на интереси в рамките на Агенцията; също така призовава Агенцията да публикува на своя уебсайт декларациите за интереси и информация за професионалния опит на своите експерти, ръководни служители и членове на управителния съвет и на всички други лица, чиито дейности са свързани с процеса на сертифициране; посочва, че Агенцията следва да се съобразява с насоките на Организацията за икономическо сътрудничество и развитие (ОИСР) в областта на конфликтите на интереси,

                              —

                              призовава Агенцията да продължи да прилага съществуващата основана на дейностите структура за оперативния бюджет, с цел установяване на ясна връзка между работната програма и финансовите прогнози и допълнително подобряване на мониторинга и отчитането на изпълнението,

                              —

                              призовава Агенцията да продължи да подобрява документацията за планирането и програмирането на инспекциите; припомня на Агенцията, че е важно да документира оценката на риска и критериите, използвани при установяването на планирането на инспекциите ѝ, за да оправдае вътрешната си процедура на вземане на решения за случаите, които се характеризират със сериозни недостатъци, засягащи безопасността на гражданите на Съюза,

                              —

                              освен това призовава Агенцията да продължи да подобрява своята ефективност по отношение на управлението на основните проблеми за безопасността чрез:

                                          —

                                          мониторинг на информацията,

                                          —

                                          съкращаване на сроковете за отчитане и изпълнение,

                                          —

                                          документиране на процедурата на вземане на решения между Агенцията и Комисията,

                                          —

                                          адекватно намаляване на рисковете от всякакви потенциални ситуации на конфликт на интереси;

                  В.

                  като има предвид, че около 75 % от финансирането на Агенцията се състои от такси, вноски и други приходи и около 25 % — от субсидия от бюджета на Съюза;

                  Г.

                  като има предвид, че според Сметната палата бюджетът на Агенцията за финансовата 2011 година е 138 700 000 EUR, в сравнение със 137 200 000 EUR през 2010 г., което представлява увеличение с 1,09 %;

                  Д.

                  като има предвид, че според Сметната палата вноската на Съюза в бюджета на Агенцията за 2011 г. е 34 400 000 EUR, в сравнение с 34 197 000 EUR през 2010 г., което представлява увеличение с 0,59 %,

                  1.

                  Подчертава важния принос на Агенцията за поддържане на високо и еднообразно равнище на безопасност на гражданското въздухоплаване в Европа.

         Бюджетно и финансово управление

                  2.

                  Въз основа на доклада на Сметната палата отбелязва, че вноската на Съюза за Агенцията за 2011 г. е в размер на 34,4 милиона евро, в сравнение с 34,2 милиона евро през 2010 г.

                  3.

                  Въз основа на доклада на Сметната палата отбелязва, че общият бюджет в размер на 138 700 000 EUR включва:

                              —

                              субсидия от Съюза в размер на 34,4 милиона евро (24,8 %),

                              —

                              собствени приходи на Агенцията в размер на 75,2 милиона евро (54,2 %),

                              —

                              вноски от страни извън ЕС в размер на 1,7 милиона евро (1,2 %),

                              —

                              целеви приходи от такси и вноски в размер на 24,7 милиона евро (17,8 %),

                              —

                              други приходи на Агенцията в размер на 1,4 милиона евро (1 %),

                              —

                              други субсидии в размер на 1,2 милиона евро (1 %),

                  4.

                  Потвърждава, че наблюдението на бюджета през финансовата година е допринесло за високото ниво на изпълнение на бюджета (98,80 %).

         Поети задължения и преноси

                  5.

                  Установява, въз основа на годишния доклад на Агенцията за 2011 г., че през 2011 г. Агенцията е използвала само едногодишни бюджетни кредити.

                  6.

                  Установява, въз основа на доклада на Сметната палата, че намалението на корекционния коефициент на Германия през юни 2010 г. е довело до значителен излишък на бюджетните кредити на Агенцията по дял I („Разходи за персонал“) за 2011 г. и че около 3 милиона евро (7 % от бюджетните кредити) са прехвърлени от дял I към различни бюджетни редове на дял III („Оперативни разходи“) въпреки ниското ниво на изпълнение на плащанията; отбелязва освен това, че този значителен трансфер между дялове, който в голяма степен изменя структурата на бюджета, не е представен на управителния съвет на Агенцията за одобрение; призовава Агенцията да информира органа по освобождаване от отговорност за взетите мерки, тъй като това положение противоречи на бюджетния принцип на специфичност.

                  7.

                  Отбелязва, че трансферът е увеличил обема на бюджетните кредити по дял III на 13,7 милиона евро и че в края на 2011 г. 7,8 милиона евро са пренесени към 2012 г., както и че пренесената сума представлява 56,9 % от увеличената сума; изисква Агенцията да информира органа по освобождаване от отговорност за взетите мерки за намаляване на високия обем на пренесените кредити, тъй като това противоречи на бюджетния принцип за ежегодност.

                  8.

                  Отбелязва, въз основа на годишния отчет за дейността, че общият обем на използваните бюджетни кредити за поети задължения е достигнал 148 450 344,53 EUR, от които за 121 966 394,59 EUR са поети задължения, а 26 483 949,94 EUR бюджетни кредити от целеви приходи са пренесени автоматично в съответствие с член 10 от финансовия регламент на Агенцията; отбелязва, че пренесените средства представляват 17,8 % от цялата сума; призовава Агенцията да информира органа по освобождаване от отговорност за взетите мерки за намаляване на високия обем на пренесените кредити, тъй като това противоречи на бюджетния принцип за ежегодност; отправя искане към Комисията да представи във възможно най-кратък срок предложение за решаване на противоречието между принципа на ежегодност и необходимостта от финансиране на многогодишни сертификационни проекти.

         Системи за наблюдение и контрол

                  9.

                  Установява, въз основа на доклада на Сметната палата, че е необходимо Агенцията да подобри управлението на дълготрайните активи; призовава Агенцията да информира спешно органа по освобождаване от отговорност за взетите мерки за подобряване на системата за инвентаризация и финансовото управление на разходите за вътрешни проекти в областта на информационните технологии.

                  10.

                  Отбелязва със загриженост, че в края на 2011 г. салдото по банковите сметки на Агенцията е в размер на 55 милиона евро (2010 г.: 49 милиона евро) в една-единствена банка; отбелязва намерението на Агенцията да открие банкови сметки в най-малко две банки, съгласно препоръките на Сметната палата; отбелязва в този смисъл плана за започване на процедура на договаряне в началото на 2013 г.; призовава Агенцията да информира органа по освобождаване от отговорност за приключването на изпълнението на мерките, взети с оглед намаляване на финансовия риск.

         Конфликт на интереси и прозрачност

                  11.

                  Приветства факта, че Сметната палата извърши одит с цел оценка на политиките и процедурите за управление на ситуациите на конфликт на интереси за четири агенции на ЕС, в т.ч. Европейската агенция за авиационна безопасност, и представи резултатите от одита в Специален доклад № 15/2012 на Сметната палата.

                  12.

                  Изразява съжаление за това, че при приключване на своята работа на място (октомври 2011 г.) Сметната палата е констатирала, че Агенцията не е управлявала адекватно ситуациите на конфликт на интереси; изразява съжаление освен това, че в Агенцията не са съществували политики за управление на конфликтите на интереси.

                  13.

                  Отново заявява, че Агенцията следва да се въздържа да възлага на служители, които е наела от производители на въздухоплавателни средства, да сертифицират въздухоплавателно средство, върху което те са работили, докато са били служители на производителя, тъй като това може да доведе до ситуация на конфликт на интереси; отбелязва, че такава ситуация е възникнала в поне един случай на сертифициране; посочва, че само принципът на колегиалност при техническите оценки и в процеса на вземане на решения не е достатъчен за избягване на рисковете от конфликт на интереси.

                  14.

                  Отбелязва, че след одита на Сметната палата и публикуването на Специален доклад № 15/2012 Агенцията е предприела редица мерки, и в частност:

                              —

                              на 1 август 2012 г. Агенцията приема изменения на „Кодекса за поведение на служителите на ЕААБ“ („Кодекс за поведение“), в т.ч. политика относно подаръците и жестовете на гостоприемство, заедно с политика за предотвратяването и намаляването на конфликтите на интереси, с което приема препоръките на Сметната палата и което е в съответствие с насоките на Организацията за икономическо сътрудничество и развитие; отбелязва, че политиката относно конфликтите на интереси изисква всички ръководители, членове на изпълнителния комитет и служители на деликатни длъжности и външни експерти, които участват в основните дейности на Агенцията, да попълват декларация за интереси; отправя искане освен декларациите за интереси на служителите на уебсайта на Агенцията да бъдат публикувани и ръководителите и външните експерти,

                              —

                              на 1 август 2012 г. Агенцията създава Комитет по етика, който трябва да гарантира независима, безпристрастна и обективна оценка на декларациите за интереси на служителите на Агенцията, да осигури подкрепа на управителите при оценка на попълнените формуляри за декларации за интереси и да разглежда всеки въпрос, повдигнат пред Комитета по етика; Комитетът по етика вече работи пълноценно, след като прие свой процедурен правилник, включващ подробни критерии за оценка на декларациите за интереси на служителите на Агенцията; отбелязва нежеланието на членовете на управителния съвет да подпишат декларация за интереси; призовава за предприемане на мерки по този въпрос и настоятелно призовава председателя на управителния съвет да информира органа по освобождаване от отговорност във връзка с тази ситуация,

                              —

                              към момента (януари 2013 г.) Агенцията прилага политиката относно конфликтите на интереси, включително чрез задължително обучение от външен консултант за всички служители на Агенцията, както и редовни въвеждащи обучения за новопостъпили служители,

                              —

                              на 1 август 2012 г. е публикуван подобен кодекс за поведение за апелативния съвет, като за членовете на апелативния съвет ще бъде осигурено обучение от външен консултант преди края на февруари 2013 г.,

                              —

                              през юни 2012 г. Агенцията публикува предложение за кодекс за поведение за управителния съвет; впоследствие Комисията пое инициативата, с подкрепата на Агенцията, този кодекс за поведение да бъде приет от управителния съвет,

                        изисква Агенцията да продължи да изпълнява препоръките на Сметната палата, с оглед избягване на всякакъв конфликт на интереси в различните ѝ управленски и оперативни структури, и да докладва на органа по освобождаване от отговорност относно прилагането на горепосочените политики и процедури, както и относно всякакви допълнителни промени, свързани с управлението на конфликти на интереси.

                  15.

                  Призовава Агенцията да включи в своите годишни отчети за дейността специален раздел с описание на предприетите мерки за предотвратяване и управление на конфликтите на интереси, който включва, наред с другото:

                              —

                              броя на проверените случаи на конфликти на интереси,

                              —

                              броя на случаите на „въртяща се врата“,

                              —

                              мерките, предприети във всяка категория случаи,

                              —

                              броя на започнатите процедури за злоупотреба с доверие и резултатите от тях,

                              —

                              приложените санкции.

                  16.

                  Отчита, че биографиите на изпълнителния директор на Агенцията и на четирима други директори са качени на нейния уебсайт със съответните им декларации за интереси; отбелязва усилията на Агенцията за по-голяма прозрачност, но продължава да счита, че тези разпоредби следва да се отнасят за всички експерти или служители, участващи в процеса на сертифициране на въздухоплавателни средства, както беше посочено по време на процедурата по освобождаване от отговорност във връзка с изпълнението на бюджета за 2010 г.; призовава Агенцията да информира във възможно най-кратък срок органа по освобождаване от отговорност за напредъка, постигнат по този въпрос.

                  17.

                  Изразява съжаление, че нито биографиите (включващи поне професионалния опит), нито декларациите за интереси на членовете на управителния съвет и наблюдателите са публично достъпни на уебсайта на Агенцията, както беше поискано по време на предходната процедура по освобождаване от отговорност във връзка с изпълнението на бюджета; настоятелно призовава Агенцията и нейния управителен съвет незабавно да предприемат мерки за решаване на този проблем.

         Вътрешен одит

                  18.

                  Установява, въз основа на годишния доклад за вътрешния одит за 2011 г., че през 2011 г. службата за вътрешен одит (IAS) е извършила оценка на постигнатия от Агенцията напредък при изпълнение на препоръки, отправени от Службата за вътрешен одит в резултат на извършения през 2006 г. одит на изпълнението на стандартите на Комисията за вътрешен контрол, последващите проверки през 2007 г., одита от 2008 г. на приходите и преките разходи и одита от 2009 г. на управлението на човешките ресурси; отбелязва освен това, че Службата за вътрешен одит потвърждава, че 16 от общо 18 препоръки са изпълнени адекватно и ефективно; призовава Агенцията да информира органа по освобождаване от отговорност относно предприетите мерки за изпълнение на двете оставащи препоръки.

         Процедури за набиране на персонал

                  19.

                  Отбелязва, въз основа на годишния отчет за дейността, че през 2011 г. Агенцията е сключила 85 нови трудови договора и че в края на годината броят на нейните служители е бил 642.

                  20.

                  Установява, въз основа на доклада на Сметната палата, че е необходимо Агенцията допълнително да подобри прозрачността на процедурите за набиране на персонал; призовава Агенцията да информира органа по освобождаване от отговорност за мерките, които е взела за подобряване на процедурите за набиране на персонал.

                  21.

                  Припомня на Агенцията, че е важно да се осигурят адекватни критерии за обучение и квалификация на членовете и ръководителите на инспектиращите екипи; призовава Агенцията да продължи да полага усилия в тази насока.

                  22.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (7) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 53.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 79, 19.3.2008 г., стр. 1.

         (5)  ОВ L 357, 31.12.2002 г., стр. 72.

         (6)  ОВ L 286, 17.10.2012 г., стр. 175.

         (7)  Приети текстове, P7_TA(2013)0134 (вж. страница 374 от настоящия брой на Официален вестник).


title: 2011/853/ЕС: Решение на Съвета от 29 ноември 2011 година относно подписването от името на Съюза на Европейската конвенция за законовата защита на услуги, базирани на или представляващи условен достъп#Европейска конвенция за законовата защита на услуги, базирани на или представляващи условен достъп

text:
               20.12.2011

               BG

               Официален вестник на Европейския съюз

               L 336/1

         РЕШЕНИЕ НА СЪВЕТА
   от 29 ноември 2011 година
   относно подписването от името на Съюза на Европейската конвенция за законовата защита на услуги, базирани на или представляващи условен достъп
   (2011/853/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 16 юли 1999 г. Съветът упълномощи Комисията да води преговори в рамките на Съвета на Европа, от името на Европейската общност, относно конвенция за законовата защита на услуги, базирани на или представляващи условен достъп.

               (2)

               Европейската конвенция за законовата защита на услуги, базирани на или представляващи условен достъп („конвенцията“) беше приета от Съвета на Европа на 24 януари 2001 г.

               (3)

               Конвенцията създава нормативна рамка, почти идентична с рамката, установена в Директива 98/84/ЕО на Европейския парламент и на Съвета от 20 ноември 1998 година относно правната защита на услуги, основаващи се на или състоящи се от достъп под условие (1).

               (4)

               Конвенцията влезе в сила на 1 юли 2003 г. и е открита за подписване от страна на Съюза и неговите държави-членки.

               (5)

               Подписването на конвенцията би спомогнало за разширяване на прилагането на разпоредби, подобни на разпоредбите в Директива 98/84/ЕО, отвъд границите на Съюза, както и за създаване на законодателство за услугите, основаващи се на или състоящи се от условен достъп, което да е приложимо на целия европейски континент.

               (6)

               С приемането на Директива 98/84/ЕО Съюзът упражни вътрешната си компетентност в областите, обхванати от конвенцията, с изключение на членове 6 и 8 от нея, доколкото член 8 се отнася до мерките по член 6. Следователно конвенцията следва да бъде подписана както от Съюза, така и от неговите държави-членки.

               (7)

               Конвенцията следва да бъде подписана от името на Съюза при условие за сключването ѝ,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Европейската конвенция за законовата защита на услуги, базирани на или представляващи условен достъп при условие на сключването на конвенцията.
   Текстът на конвенцията е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) конвенцията от името на Съюза.
   Член 3
   Настоящото решение влиза в сила в деня на приемането му.

      Съставено в Брюксел на 29 ноември 2011 година.

            За Съвета

            Председател

         K. SZUMILAS

      (1)  ОВ L 320, 28.11.1998 г., стр. 54.

      ПРЕВОД
      ЕВРОПЕЙСКА КОНВЕНЦИЯ ЗА ЗАКОНОВАТА ЗАЩИТА НА УСЛУГИ, БАЗИРАНИ НА ИЛИ ПРЕДСТАВЛЯВАЩИ УСЛОВЕН ДОСТЪП
      ПРЕАМБЮЛ
      Държавите — членки на Съвета на Европа, другите държави и Европейската общност, страни към тази конвенция,
      като вземат под внимание, че целта на Съвета на Европа е да постигне по-голямо единство между членовете си,
      като имат предвид Препоръка № R (91) 14 на Комитета на министрите относно законовата защита на кодираните телевизионни услуги,
      като вземат под внимание, че пиратството на декодиращи съоръжения за кодирани услуги все още е проблем в цяла Европа,
      като отбелязват, че нови видове услуги и устройства за условен достъп, както и нови форми за незаконен достъп до тях се появиха след приемането на гореспоменатата препоръка,
      като отбелязват също така, че съществува голямо разнообразие между европейските държави относно законодателството, насочено към защита на услугите, базирани на или представляващи условен достъп,
      като отбелязват още, че незаконният достъп застрашава икономическата жизненост на организациите, предоставящи услуги по радиоразпръскване и услуги на информационното общество, и като следствие може да повлияе на разнообразието на програмите и услугите, предлагани на обществото,
      с убедеността, че е необходимо да се следва обща политика, насочена към защитата на услугите, базирани на или представляващи условен достъп,
      с убедеността, че наказателни, административни или други санкции могат да играят ефективна роля в предотвратяването на незаконни дейности срещу услугите с условен достъп,
      с увереността, че особено внимание трябва да се обърне на забранените дейности, които се предприемат с търговска цел,
      като вземат под внимание съществуващите международни юридически средства, които съдържат разпоредби, отнасящи се за защитата на услугите, базирани на или представляващи условен достъп,
      СЕ СПОРАЗУМЯВАТ, КАКТО СЛЕДВА:
      РАЗДЕЛ I

         ОБЩИ РАЗПОРЕДБИ

      Член 1
      Предмет и цел
      Тази конвенция се отнася до услуги по радиоразпръскването и услуги на информационното общество, предлагани срещу заплащане и базирани на или представляващи условен достъп. Целта на тази конвенция е да обяви за незаконни на територията на страните по конвенцията определен брой дейности, които позволяват неразрешен достъп до защитени услуги, и да доближи законодателствата на страните по конвенцията в тази област.
      Член 2
      Дефиниции
      За целите на тази конвенция:

                  а)

                  „защитена услуга“ означава която и да е от следните услуги, когато се предоставят срещу заплащане и на базата на условен достъп:

                              —

                              услуги за телевизионни програми, както са дефинирани в член 2 от изменената Европейска конвенция за трансгранична телевизия,

                              —

                              услуги за звуково радиоразпръскване, означаващи радиопрограми, предназначени за приемане от обществеността, предавани по проводници или ефирно, включително и чрез спътник,

                              —

                              услуги на информационното общество, в смисъл на услуги, доставяни по електронен път на разстояние и при индивидуална заявка от получателя на услугите;

                        или предоставяне на условен достъп до горните услуги, разглеждано като цялостна услуга;

                  б)

                  „условен достъп“ означава всяка техническа мярка и/или устройство, позволяващи достъп в разбираема форма и подлежаща на предварително индивидуално оторизиране, до една от услугите, споменати в буква а) от настоящия член;

                  в)

                  „устройство за условен достъп“ означава всяко оборудване, софтуер и/или средство, предназначени или приспособени да дават достъп в разбираема форма до една от услугите, споменати в буква а) от настоящия член;

                  г)

                  „забранено устройство“ означава всяко съоръжение, софтуер и/или средство, предназначени или приспособени да дават достъп в разбираема форма до една от услугите, споменати в буква а) от настоящия член, без оторизирането на предоставителя на услуги.

            Член 3
      Обхват на действие спрямо лицата
      Тази конвенция се прилага за всяко юридическо или физическо лице, предлагащо защитена услуга, както е дефинирана в член 2, буква а), независимо от неговата националност и от това, дали се намира или не под юрисдикцията на страна по конвенцията.
      РАЗДЕЛ II

         ЗАБРАНЕНИ ДЕЙНОСТИ

      Член 4
      Нарушения
      Счита се за незаконно да се извършва една от следните дейности на територията на страна по конвенцията:

                  а)

                  изработване или производство на забранени устройства с търговски цели;

                  б)

                  внос на забранени устройства с търговски цели;

                  в)

                  разпространение на забранени устройства с търговски цели;

                  г)

                  продажба или наемане на забранени устройства с търговски цели;

                  д)

                  притежание на забранени устройства с търговски цели;

                  е)

                  монтиране, поддържане или заменяне на забранени устройства с търговски цели;

                  ж)

                  търговска промоция, маркетинг или реклама на забранени устройства.

            Всяка страна по конвенцията може по всяко време с декларация, адресирана до генералния секретар на Съвета на Европа, да съобщи, че тя ще обяви и други дейности за незаконни освен тези, посочени в първата алинея от настоящия член.
      РАЗДЕЛ III

         САНКЦИИ И ПРАВОВИ МЕРКИ

      Член 5
      Санкции за незаконни дейности
      Страните по конвенцията предприемат мерки да направят незаконните дейности, уточнени в член 4, наказуеми чрез наказателни, административни или други санкции. Тези мерки са ефикасни, разубеждаващи и пропорционални на потенциалните последствия от незаконната дейност.
      Член 6
      Мерки за конфискация
      Страните по конвенцията предприемат такива съответни мерки, каквито може да са необходими, за да се позволи изземване и конфискация на забранените устройства или промоционния, маркетинговия или рекламния материал, използван при извършване на нарушения, както и конфискация на всякакви печалби или финансови облаги, произтичащи от незаконната дейност.
      Член 7
      Процесуални способи за защита
      Страните по конвенцията предприемат необходимите мерки, за да гарантират, че доставчиците на защитени услуги, чиито интереси са засегнати от незаконна дейност, уточнена в член 4, имат достъп до съответните правови мерки, включително завеждане на съдебен процес за вреди и загуби и получаване на съдебно предписание или друга превантивна мярка, и където е приложимо, да подадат молба за отстраняване на забранените устройства от търговските канали.
      РАЗДЕЛ IV

         ИЗПЪЛНЕНИЕ И ИЗМЕНЕНИЯ

      Член 8
      Международно сътрудничество
      Страните по конвенцията се задължават да си оказват взаимна помощ, за да привеждат в действие тази конвенция. Страните по конвенцията взаимно съгласуват, в съответствие с разпоредбите на съответните международни инструменти за международно сътрудничество по наказателните или административните въпроси и със своето вътрешно право, най-широк обхват от мерки за сътрудничество при разследванията и съдебните дела, отнасящи се за престъпления или административни нарушения, в съответствие с тази конвенция.
      Член 9
      Многостранни консултации
      1.   Страните по конвенцията в рамките на двугодишен период, считан от датата на влизане в сила на тази конвенция, и на всеки две години след това и всеки път, когато дадена страна по конвенцията поиска това, пристъпват към многостранни консултации в рамките на Съвета на Европа, за да разгледат прилагането на тази конвенция и целесъобразността от разширяване или ревизиране на някоя от разпоредбите ѝ, в частност по отношение на дефинициите по силата на член 2. Тези консултации се провеждат на срещи, свикани от генералния секретар на Съвета на Европа.
      2.   Всяка страна по конвенцията може да бъде представена на многостранните срещи от един или повече делегати. Всяка страна по конвенцията има право на гласуване. Всяка държава — страна по конвенцията, има право на един глас. Що се отнася до въпроси в рамките на компетенцията ѝ, Европейската общност упражнява правото си на гласуване с брой на гласове, равен на броя на държавите-членки, които са страни по конвенцията. Европейската общност не упражнява правото си на глас, когато се гласува по въпрос, който е извън компетенцията ѝ.
      3.   Всяка държава, спомената в член 12, параграф 1, или Европейската общност, която не е страна по тази конвенция, може да бъде представлявана на консултативните срещи от наблюдател.
      4.   След всяка консултация страните по конвенцията представят на Комитета на министрите на Съвета на Европа доклад за консултацията и за функционирането на тази конвенция, включително, ако се счете за необходимо, предложения за изменение на конвенцията.
      5.   При спазване на разпоредбите на тази конвенция страните по конвенцията съставят вътрешни правила за консултативните срещи.
      Член 10
      Изменения
      1.   Всяка страна по конвенцията може да предложи изменения в тази конвенция.
      2.   За всяко предложение за изменение се информира генералният секретар на Съвета на Европа, който го съобщава на държавите — членки на Съвета на Европа, на другите държави — страни по Европейската конвенция за културата, на Европейската общност и на всяка държава, която не е член, но която е присъединена към или е поканена да се присъедини към тази конвенция в съответствие с разпоредбите на член 13.
      3.   Всяко изменение, предложено в съответствие с разпоредбите на предходния параграф, се разглежда в рамките на шест месеца от датата, на която то е разпространено от генералния секретар на многостранно консултативно съвещание, на което може да бъде прието с мнозинство от две трети от държавите, които са ратифицирали конвенцията.
      4.   Приетият от многостранната консултативна среща текст се предоставя за одобрение на Комитета на министрите. След като веднъж е одобрен, текстът на изменението се предава на страните по конвенцията за приемане.
      5.   Всяко изменение влиза в сила на тридесетия ден, след като страните по конвенцията са информирали генералния секретар за приемането на същото.
      6.   На основата на препоръка, изказана на многостранна консултативна среща, Комитетът на министрите може да реши с мнозинството, предвидено в член 20, буква г) от Устава на Съвета на Европа, и с единодушно гласуване на представителите на страните по конвенцията, оправомощени да участват в комитета, че конкретно изменение влиза в сила след изтичането на период от две години от датата, на която е предадено на страните по конвенцията за приемане, освен ако някоя страна не е изказала възражение до генералния секретар на Съвета на Европа срещу влизането му в сила. В случай че такова възражение е постъпило, изменението влиза в сила на първия ден от месеца, следващ датата, на която изказалата възражението страна по конвенцията депозира документа си за приемане на изменението при генералния секретар на Съвета на Европа.
      7.   Ако дадено изменение се одобри от Комитета на министрите, но не е влязло още в сила в съответствие с параграф 5 или 6, държава или Европейската общност не могат да изразят съгласието си да бъдат обвързани от конвенцията, без същевременно да приемат изменението.
      Член 11
      Взаимовръзки с другите конвенции или споразумения
      1.   Тази конвенция не нарушава правата и задълженията, произтичащи от многостранни международни конвенции относно други въпроси.
      2.   Страните по конвенцията могат да сключват двустранни или многостранни споразумения помежду си, отнасящи се до въпроси, уредени от тази конвенция, с цел допълване или засилване на разпоредбите ѝ или улесняване прилагането на утвърдените от нея принципи.
      3.   Ако две или повече страни вече са сключили споразумение или договор относно предмет, третиран в тази конвенция, или по някакъв друг начин са установили отношенията си относно този предмет, те имат право да прилагат това споразумение, договор или спогодба вместо тази конвенция, ако това улеснява международното сътрудничество.
      4.   При взаимните си отношения страните, които са членки на Европейската общност, прилагат правилата на Общността и следователно не трябва да прилагат правилата, произтичащи от тази конвенция, освен когато няма правило на Общността, уреждащо засегнат конкретен въпрос.
      РАЗДЕЛ V

         ЗАКЛЮЧИТЕЛНИ РАЗПОРЕДБИ

      Член 12
      Подписване и влизане в сила
      1.   Тази конвенция е открита за подписване от държавите — членки на Съвета на Европа, и от другите държави — страни по Европейската конвенция за културата, както и от тези на Европейската общност. Тези държави и Европейската общност могат да изразяват съгласието си да бъдат обвързани чрез:

                  а)

                  подпис без условие за ратифициране, приемане или утвърждаване; или

                  б)

                  подпис при условие за ратифициране, приемане или утвърждаване, последван от ратифициране, приемане или одобрение.

            2.   Документите за ратифициране, приемане или утвърждаване се депозират при генералния секретар на Съвета на Европа.
      3.   Тази конвенция влиза в сила на първия ден от месеца, следващ изтичането на тримесечния период след датата, на която три държави са изразили съгласието си да бъдат обвързани с конвенцията в съответствие с разпоредбите на предходния параграф.
      4.   По отношение на всяка държава — страна по конвенцията, или Европейската общност, която впоследствие изразява съгласието си да бъде обвързана с нея, конвенцията влиза в сила на първия ден от месеца, следващ изтичането на тримесечен период след датата на изразяване на съгласието за обвързване с конвенцията в съответствие с разпоредбите на параграф 1.
      Член 13
      Присъединяване към конвенцията на държави, които не са членки
      1.   След влизането в сила на тази конвенция Комитетът на министрите към Съвета на Европа след консултиране със страните по конвенцията може да покани всяка държава, която не е спомената в член 12, параграф 1, да се присъедини към тази конвенция с решение, взето с мнозинството, предвидено в член 20, буква г) от Устава на Съвета на Европа, и с единодушно гласуване на представителите на договарящите държави, оправомощени да вземат участие в комитета.
      2.   По отношение на всяка присъединяваща се държава конвенцията влиза в сила на първия ден от месеца, следващ изтичането на тримесечния период след датата на депозиране на документа за присъединяване при генералния секретар на Съвета на Европа.
      Член 14
      Териториално действие
      1.   Всяка държава или Европейската общност може в момента на подписването или когато депозира документа си за ратификация, приемане, утвърждаване или присъединяване, да определи територия или територии, за които ще се прилага тази конвенция.
      2.   Всяка държава или Европейската общност може впоследствие чрез декларация, адресирана до генералния секретар на Съвета на Европа, да разшири прилагането на тази конвенция върху всяка друга територия, определена в декларацията. По отношение на тази територия конвенцията влиза в сила в първия ден от месеца, следващ изтичането на тримесечен период след датата на получаване на такава декларация от генералния секретар.
      3.   Всяка декларация, направена по силата на двата предходни параграфа, може по отношение на всяка територия, определена в такава декларация, да бъде оттеглена чрез уведомление, адресирано до генералния секретар. Оттеглянето влиза в сила в първия ден от месеца, следващ изтичането на тримесечния период след датата на получаване на такова уведомление от генералния секретар.
      Член 15
      Резерви
      Не могат да се правят никакви резерви към тази конвенция.
      Член 16
      Уреждане на спорове
      В случай на спор между страните по конвенцията относно тълкуването или прилагането ѝ засегнатите страни ще се стараят да постигнат приятелско уреждане на спора чрез преговори или други мирни средства по техен избор, включително предаване на спора на арбитражен трибунал, чиито решения ще бъдат задължителни за страните.
      Член 17
      Денонсиране
      1.   Всяка страна може по всяко време да денонсира тази конвенция чрез уведомление, адресирано до генералния секретар на Съвета на Европа.
      2.   Такова денонсиране влиза в сила в първия ден от месеца, следващ изтичането на тримесечния период след датата на приемане на уведомлението от генералния секретар.
      Член 18
      Уведомления
      Генералният секретар на Съвета на Европа уведомява държавите — членки на Съвета на Европа, другите държави — страни по Европейската конвенция за културата, Европейската общност и всяка друга държава, която се е присъединила към тази конвенция, за:

                  а)

                  всяко подписване в съответствие с член 12;

                  б)

                  депозирането на всякакъв документ за ратифициране, приемане, утвърждаване или присъединяване в съответствие с член 12 или 13;

                  в)

                  всяка дата за влизане в сила на тази конвенция в съответствие с членове 12 и 13;

                  г)

                  всяка декларация, направена в съответствие с член 4;

                  д)

                  всяко предложение за изменение, направено по силата на член 10;

                  е)

                  всеки друг акт, уведомление или съобщение, свързани с тази конвенция.

         В свидетелство на което долуподписаните, бидейки надлежно оправомощени за това, подписват тази конвенция.
         Съставено в Страсбург на двадесет и четвърти януари две хиляди и първа година на английски и на френски език, като двата текста са еднакво автентични, в единствен екземпляр, който ще бъде депозиран в архивите на Съвета на Европа. Генералният секретар на Съвета на Европа ще предаде заверени копия на всяка държава от Съвета на Европа, на другите държави — страни по Европейската конвенция за културата, на Европейската общност и на всяка държава, поканена да се присъедини към тази конвенция.